ખાંભા પંથકમાં દીપડાએ આતંક મચાવ્યો છે. ૧પ દિવસ પૂર્વે ભાડ ગામે સાત ઘરમાં ફરી વળેલા દીપડાએ બે પશુના શિકાર કર્યા હતા. ત્યારબાદ મંગળવારે મધરાત્રે માલકનેશ ગામની સીમની ઓરડીમાં સુતેલી બાળકીને દીપડાએ ઉઠાવી જવાનો પ્રયાસ કરતા જાગી ગયેલી માતા કોમલબેને દીપડાને પટકાર્યો હતો. જેના પગલે દીપડાએ બાળકીને મુકીને કોમલબેન પર ત્રાટકયો હતો. આ બનાવ બાદ આસપાસના લોકો એકઠા થઇ જતાં દીપડો ભાગી છુટયો હતો.